
Sēdi vada:		Komisijas priekšsēdētājs G.Porietis
Piedalās:   		Komisijas locekļi: G.Miglāns S.Mūze, I.Pērkone, Ģ.Dubkēvičs
Nepiedalās:	L.Bernāns, E.Kāpa
Uzaicināti: 	L.Balode, I.Vanka-Krilovska, A.Zariņš, A.Plūksna, I.Jankovskis, A.Brūvers, K.Miķelsone, J.Leja
Protokolē: 	I.Krūzmane
Sēde notiek: 	Klātienē un attālināti MS Teams vidē
Sēde sākās:	Sākās plkst. 13.00 un tika slēgta plkst.14.45
[bookmark: _Hlk68767904][bookmark: _Hlk92449248]DARBA KĀRTĪBA 
1. [bookmark: _Hlk117004533]Pielāgošanās klimata pārmaiņām 2. kārta, projekta idejas pieteikums “Upmalu aizsargdambja pielāgošana un uzlabošana un krasta nostiprinājuma izbūve Pārgaujas pusē (labajā krastā) Ādažu pagastā, Ādažu novadā”.
1. Par Ādažu novada pašvaldības dalību Modernizācijas fonda konkursā MF-3.
1. Par Gaujas ielas projektu.
1. Par projektu “Blusu kroga atjaunošanas projekta 1.kārta” rīcībā EJZAF M4.1 “Zvejas vai jūras kultūras mantojuma saglabāšanas un izmantošanas iniciatīvas”.
SANĀKSMES GAITA
		0. Par jauno klimata projektu


(I.Vanka–Krilovska)
I.VANKA-KRILOVSKA informē par projekta “Pašvaldību pielāgošanās klimata pārmaiņām 2.kārta” iesnieguma sagatavošanas un projekta termiņu, nosacījumiem un sasniedzamajiem rādītājiem – zaļā infrastruktūra, kas izveidota vai jaunināta nolūkā pielāgoties klimata pārmaiņām. Projekta ERAF finansējums ir ne vairāk kā 3 000 000 EUR, maksimālā atbalsta intensitāte 85 % no kopējām attiecināmajām izmaksām.
L.BALODE ierosina projekta īstenošanas 3 vietas: aizsargdambja pārbūvi “Upmalās”, Gaujas upes kreisā krasta nostiprinājuma posms Carnikavas pagastā (“Korande”), Gaujas upes kreisā krasta nostiprinājuma posms pie Carnikavas dzelzceļa tilta, t.sk., pludmales labiekārtošana un mitrāja veidošana. Norāda, projekta nosacījumi neparedz attiecināt zemes iegādes izmaksas, tā pašvaldībai būs jāatpērk par saviem līdzekļiem. Kopējā projekta teritorijas platība sastādītu aptuveni 2.61 ha, prognozētās izmaksas sastādītu 4 934 908 EUR, no tām pašvaldības finansējums 2 324 908 EUR.
I.VANKA-KRILOVSKA informē par vērtēšanas kritērijiem, riskiem un laika grafiku.
KOMISIJA debatē par piedāvāto projekta pasākumu vietu faktisko stāvoklī un atbilstību projekta kritērijiem, izskata zaļās infrastruktūras iespējamās projekta īstenošanas vietas.
KOMISIJA NOLEMJ: 
1) Atbalstīt projekta īstenošanu aizsargdambja pārbūvei “Upmalās” un Gaujas upes kreisā krasta nostiprinājuma posma ierīkošanai Carnikavas pagastā (“Korande”). 
2) Uzdot APN gatavot domes lēmuma projektu dalībai projektā. 
3) Sagatavot informāciju skatīšanai Attīstības komitejā.

	1. Par Ādažu novada pašvaldības dalību Modernizācijas fonda konkursā MF-3.


(A.Zariņš)
A.ZARIŅŠ informē par atjaunīgo energoresursu izmantošanas veicināšanas daudzdzīvokļu ēkās, valsts un pašvaldību ēkās un energokopienās modernizācijas fonda MF-3 projekta mērķi, atbalstāmām darbībām, nosacījumiem un termiņiem. Projektā plānots pieteikt pašvaldības skolas un pirmsskolas (Ādažu vidusskola, Ādažu sākumskola, PII “Strautiņš”, PII “Riekstiņš”, PII “Mežavēji”, Carnikavas vidusskola), kā arī pašvaldības aģentūras “Carnikavas komunālserviss” īpašumā vai valdījumā esošas ēkas (Gaujas iela 16, Ādaži, Pirmā iela 39, Ādaži, Stacijas iela 5, Carnikava, Garā iela 20, Carnikava). Iepazīstina ar risinājumiem katrā objektā, izmaksām un ietaupījumu kWh. Projekta kopējās izmaksas projektā sastāda 122 000 EUR, no tām 97 600 EUR MF/EKII finansējums, 24 400 EUR pašvaldības finansējums. Aģentūrai izdevumi projektā būs 81 000 EUR, MF/EKII finansējums 64 800 EUR, pašvaldības finansējums 16 200 EUR. Aicina atbalstīt projektu virzību izskatīšanai domes Finanšu komitejas sēdē maijā.
I.JANKOVSKIS informē, ka konkursa nosacījumu izpildei vairāki mazākie objekti ir apvienoti vienā lielā projektā. Lielāko un izmaksu ziņā apjomīgāko projekta objektu realizēšanu rosina veikt 2027. gadā, ieplānojot līdzekļus budžetā. Šajā gadā aģentūras budžetā šādām aktivitātēm līdzekļi nav ieplānoti.
KOMISIJA debatē par attiecināmajām izmaksām un projekta realizācijas gaitu – projektēšanas un uzstādīšanas darbiem, kā arī par gatavību iesniegšanai līdz 1. jūnijam.
KOMISIJA NOLEMJ: atbalstīt dalību projektā un uzdod APN gatavot iesniegšanai pieteikuma dokumentus un jautājuma skatīšanai domes Finanšu komitejas un domes sēdē.
	1. Par Gaujas un Dadzīšu ielas projektēšanu.


(A.Brūvers)
A.BRŪVERS informē, ka aģentūras gada plānā ir iekļauta Gaujas ielas un Dadzīšu ielas projektēšana, kas tiks dalīta trīs kārtās: 1. kārta ietver posmu no Gaujas ielas 20 līdz krustojumam ar Gundegu ielu 814 m garumā, 2. kārta ir 1.3 km līdz Dadzīšu ielai, 3. kārta 370 m pati Dadzīšu iela. Aicina precizēt 1. kārtas tehnisko risinājumu ar apļa izveidi pie Kadagas tilta, 2. un 3. kārtas projektēšanas tehniskos risinājumus gājēju ietvei, velo celiņa un tiltiņa projektēšanai. Rosina 1. kārtā atteikties no apļa projektēšanas, skices sagatavojot abiem risinājuma variantiem, nododot tos CSDD  un VSIA “Latvijas Valsts ceļi” auditam. 
K.MIĶELSONE lūdz atļauju izteikties un norāda, ka deputātiem trūkst informācijas par alternatīvām, kas tiek skatītas Gaujas ielas projektēšanā, norādot, ka apļa pamatojums vēsturiski radās uz piesaistīto ekspertu datu un priekšlikuma pamata, aicina izvērtēt nepieciešamību jautājumu aktualizēt un sekojoši tā izbūvi ieplānot realizācijai citā termiņā, ja esošajā finansējums nav pieejams. 
A.BRŪVERS atbalsta seguma maiņu 2. kārtas posmā, atstājot gājēju un velo celiņu esošā risinājumā. 
G.MIGLĀNS rosina sākt projektēšanu ar 3. kārtas posmu, kas salīdzinoši ir kritiskākā stāvoklī.
J.LEJA lūdz atļauju izteikties un rosina apļa projektēšanu 1. kārtā.
KOMISIJA debatē par risinājumiem, pieguļošo zemju pieejamību, gājēju tiltiņa nepieciešamību un atrašanās vietu, iedzīvotāju viedokļa noskaidrošanu.
KOMISIJA NOLEMJ: atbalstīt projektēšanu divām pirmajām kārtām, uzdot pašvaldības aģentūrai “Carnikavas komunālserviss” gatavot informatīvu ziņojumu domes Attīstībai komitejai par 3. kārtas projektēšanas iespējamiem risinājumiem.
	1. Par projektu “Blusu kroga atjaunošanas projekta 1.kārta” rīcībā EJZAF M4.1 “Zvejas vai jūras kultūras mantojuma saglabāšanas un izmantošanas iniciatīvas”.


(I.Pērkone)
I.PĒRKONE informē par projekta gaitu, mērķi, finansējumu un termiņiem. Uz 11. maiju ir saņemti 2 piedāvājumi iepirkumā “Kultūras un amatniecības centra “Blusas” saimniecības ēkas pārbūve”. Iepirkuma dokumentācija vēl nav vērtēta, tomēr lētākais no piedāvājumiem tuvojas vienam miljonam eiro ar PVN, kas par 90 % pārsniedz plānotos izdevumus. Norāda, ka šīs izmaksas ir neadekvāti augstas un budžetā šāda finansējuma nav, savukārt iespēja mazināt būvprojekta apjomus, īstenojot daļu aktivitāšu, nav atbalstāma ēkas avārijas stāvokļa dēļ, kā arī izmaiņu veikšana būvprojektā pārsniegtu LAD termiņus. Rosina atteikties no projekta un aicināt biedrību “Jūras Zeme” izsludināt jaunu konkursu, piesakot citu objektu Carnikavas pagastā.
KOMISIJA debatē par iespēju organizēt jaunu iepirkumu, pārskatot tehniskajā specifikācijā norādītās prasības.
K.MIĶELSONE aicina izvērtēt pozīcijas, kas radījušas būtisku sadārdzinājumu.
KOMISIJA NOLEMJ: izvērtēt saņemtos iepirkuma piedāvājumus un sagatavot jaunu iepirkuma specifikāciju, pārskatot prasības un izmaksu pozīcijas.

Komisijas priekšsēdētājs									G.Porietis
ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

